ครัวพญาไทเป็นร้านอาหารเปิดใหม่ที่ตั้งอยู่บริเวณซอยเชื่อมระหว่างเพชรบุรี 7 และซอยเพชรบุรี 5 ค่ะ โดยร้านจะอยู่ค่อนไปทางซอยเพชรบุรี 7 มีลักษณะเป็นห้องแถวห้องเดียวติดกระจกติดแอร์ มีเมนูวางไว้ตรงหน้าร้านให้ได้อ่านกันก่อนด้วย

ทางร้านมีขายทั้งอาหารตามสั่ง และส้มตำค่ะ แอบเห็นมีเมนูก๋วยเตี๋ยวโฆษณาที่หน้าร้านด้วยนะคะ แต่วันนี้มาลองอาหารตามสั่งก่อนค่ะ

+ แกงส้มชะอมกุ้ง (80 บาท)
เป็นแกงส้มที่มีรสเปรี้ยวและหวานนำค่ะ ไข่เจียวชะอมกับกุ้งให้มาไม่มาก แต่ก็ไม่น้อยเกินไป กินคนเดียวกำลังดีเลย

+ เนื้อทอดน้ำปลา (80 บาท)
เมนูนี้อร่อยมากค่ะ เนื้อหั่นมาเป็นเส้นทอดมากำลังพอดี เนื้อไม่เหนียวเลย ปลื้มปริ่มมากค่ะ

+ ข้าวสวยจานละ 10 บาท

+ น้ำเปล่าขวดละ 10 บาท

